CELEX: 62010CA0242
Language: sk
Date: 2011-12-21 00:00:00
Title: Vec C-242/10: Rozsudok Súdneho dvora (druhá komora) z  21. decembra 2011 (návrh na začatie prejudiciálneho konania, ktorý podal Tribunale Amministrativo Regionale per la Lombardia — Taliansko) — ENEL Produzione SpA/Autorità per l’energia elettrica e il gas (Smernica 2003/54/ES — Vnútorný trh s elektrickou energiou — Zariadenia na výrobu elektrickej energie nevyhnutné na fungovanie elektrickej sústavy — Povinnosť predkladať ponuky na vnútroštátnom burzovom trhu s elektrickou energiou v rozsahu a podľa kritérií stanovených prevádzkovateľom prenosovej a distribučnej siete pre elektrickú energiu — Služby dispečingu a vyrovnávania — Záväzky služieb vo verejnom záujme)

18.2.2012   
            
            
               SK
            
            
               Úradný vestník Európskej únie
            
            
               C 49/5
            
         Rozsudok Súdneho dvora (druhá komora) z 21. decembra 2011 (návrh na začatie prejudiciálneho konania, ktorý podal Tribunale Amministrativo Regionale per la Lombardia — Taliansko) — ENEL Produzione SpA/Autorità per l’energia elettrica e il gas
   (Vec C-242/10) (1)
   
   (Smernica 2003/54/ES - Vnútorný trh s elektrickou energiou - Zariadenia na výrobu elektrickej energie nevyhnutné na fungovanie elektrickej sústavy - Povinnosť predkladať ponuky na vnútroštátnom burzovom trhu s elektrickou energiou v rozsahu a podľa kritérií stanovených prevádzkovateľom prenosovej a distribučnej siete pre elektrickú energiu - Služby dispečingu a vyrovnávania - Záväzky služieb vo verejnom záujme)
   2012/C 49/09
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per la Lombardia
   
      Účastníci konania pred vnútroštátnym súdom
   
   
      Žalobca: ENEL Produzione SpA
   
      Žalovaný: Autorità per l’energia elettrica e il gas
   
      za účasti: Terna rete elettrica nazionale SpA
   
      Predmet veci
   
   Návrh na začatie prejudiciálneho konania — Tribunale Amministrativo Regionale per la Lombardia — Výklad článkov 23, 43, 49 a 56 ES, ako aj článku 11 ods. 2 a 6 a článku 24 smernice Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (Ú. v. EÚ L 176, s. 37; Mim. vyd. 12/002, s. 211) — Vnútroštátna právna úprava, ktorá od výrobcov elektrickej energie vyžaduje, aby pri formulácii ponúk na poskytovanie elektrickej energie dodržiavali pravidlá vytvorené prevádzkovateľom prenosovej a distribučnej siete pre elektrickú energiu
   
      Výrok rozsudku
   
   Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES, a najmä jej článok 3 ods. 2 a článok 11 ods. 2 a 6, sa má vykladať tak, že nebráni vnútroštátnej právnej úprave ako vo veci samej, ktorá na účely zníženia ceny elektrickej energie v záujme konečného spotrebiteľa a bezpečnosti elektrickej siete ukladá hospodárskym subjektom, ktoré vlastnia zariadenia alebo súbory zariadení považované podľa kritérií definovaných vnútroštátnym regulačným orgánom za nevyhnutné na splnenie potrieb dopytu služieb dispečingu po elektrickej energii, povinnosť predkladať ponuky na vnútroštátnych trhoch s elektrickou energiou za podmienok vopred určených týmto orgánom, pokiaľ táto právna úprava nejde nad rámec toho, čo je potrebné na dosiahnutie cieľa, ktorý sleduje. Vnútroštátnemu súdu prislúcha overiť, či je v konaní vo veci samej táto podmienka splnená.
   
      (1)  Ú. v. EÚ C 209, 31.7.2010.